钦定古今图书集成/明伦汇编/氏族典/第338卷 > 刘逵
## 钦定古今图书集成/明伦汇编/氏族典/第338卷 > 刘逵

按《宋史刘逵传》：“逵字公路，随州随县人。进士高第，为
太学、太常博士。崇宁中，连擢拜中书侍郎。逵无才能，
初以附蔡京故躐进。京去相而逵贰中书，首劝徽宗
碎元祜党碑。未满岁，帝疑逵擅政，于是御史论逵专
恣，罢知亳州。京复相，责安州居住。京再以星变去，稍
起知杭州，召及都而卒。”